આવેદન પત્રમાં સમાન સિંચાઇ દરથી તમામ ખેતરોને પિયત સુવિધા પુરી પાડવી, તમામ પાકોની પડતર કિંમત નક્કી કરી ૧૫ ટકા નફા સહીતના ભાવની ગ્રામ્ય વિસ્તાર ઉપર ખરીદીની વ્યવસ્થા કરવી, આડેધડ વિજ ચેકીંગ બંધ કરવું, આપેલા બીલ માટે સમાધાન યોજના લાગુ કરવી તેમજ કૃષિ ગ્રાહકોને ચેકીંગ બાદ ૩૦ દિવસના સમય આપી વિકલ્પ આપવો, વડાપ્રધાન પાક વિમા યોજનાને મરજીયાત કરવી, પીજીવીસીએલ દ્વારા ખેડૂતો પર લગાવાતી ૧૩૫ની કલમ નાબુદ કરવી, ખેડૂતોને તેમના માલના પોષણક્ષમભાવ મળતા નથી, ખેતી કરવા માટેના તમામ સાધન સામગ્રી તથા યાંત્રીક સાધનો અને ટ્રેક્ટર, ટ્રોલીને ટેક્સમાંથી ૧૦૦ ટકા મુક્તી આપવી કેન્દ્ર સરકાર દ્વારા સંસદમાં રેલવે બજેટની જેમ કૃષિબજેટ રજુ કરવું, કિસાનના આકસ્મિક મૃત્યુ સહાયમાં વધારો કરી પાંચ લાખ રૃપિયા કરવા તેમજ વારસદાર ખાતેદાર ન હોય તો પણ તેનો લાભ આપવો, ગામડેથી લેવાતી માલની માર્કેટ શેષ ફી બંધ કરવી, ડુંગળી, મરચા, તુવેર, અજમા, સુવાદાણા, શીંગ, કપાસ, અન્ય ચીજોના માલના ભાવ સાવ તળીયે આવી ગયેલ છે.